paragraph_text: U razdoblju od 1680. do 1696. nastao je njegov trojezični latinsko-talijansko-hrvatski rječnik ''Blago jezika slovinskog illi Slovnik u kome izgovarajuse riči diačke, latinske i slovinske. Slovnik, Ilti dikcionar, slovinski. Thesaurus linguae illyricae sive Dictionarium Illyricum. In quo verba latino-italice et illyricae redduntur. Labore fratris Ludovici collectum.'' To je prvi veliki rječnik latinsko-talijansko-hrvatskog jezika pisan bosančicom i glagoljicom, jer iskazuje miješanu grafiju iz Hercegovine. Kao glavni predložak mu je poslužio rječnik Mikalje. Rječnik je sačuvan u jednom rukopisu iz omiške franjevačke knjižnice, objavljen je tek 2007.